Södra Cell Tofte

Södra Cell Tofte var en sulfatcellulosefabrikk på Tofte i Hurum. Fabrikken eies i dag av Södra.

Fabrikken sto ferdig i 1981, og Norske Skog hadde da 50 % av aksjene. I 1982 ble fabrikken slått konkurs etter synkende massepriser. Etter gjeldssanering ble Nye Tofte kjøpt for 650 millioner kroner av skogeiersamvirket, landbruksorganisasjonene, Bergen Bank og Norske Skog. Cellulosemarkedet tok seg opp i 1983 og snuoperasjonen var vellykket. Den 6. juli 1987 ble Tofte Industrier A/S notert på Oslo børs. I 2000 ble fabrikken solgt til Södra Cell.

I februar 2013 besluttet de svenske eierne å kvitte seg med fabrikken på Tofte, ved å legge fabrikken ut for salg. Etter runder med forhandlinger med norske skogeiere i Viken Skog og andre, strandet disse forhandlingene. Senere på året kom en aktør fra Thailand inn i bildet og ville kjøpe, men også disse forhandlingene strandet, og fabrikken stengte i august 2013.

Produkter
Produktsortimentet til Södra Cell Tofte besto av både lang- og kortfibermasse. Det ble i underkant av 400 000 tonn masse per år.

Historie
1897 Selskapet Tofte Cellulosefabrikk A/S & CO blir til.
1916 I dette året fikk Tofte Cellulosefabrikk et meget godt resultat med 4,24 MNOK og produksjonsvolumet var 17 267 tonn cellulose.
1936 For første gang produserer Tofte Cellulosefabrikk over 50 000 tonn cellulose, med nytt utstyr var årskapasiteten økt til 55 000 tonn.
1941 Det første året Tofte Cellulosefabrikk produserte sprit for Vinmonopolet AS. Det nye spritanlegget hadde en årskapasitet på ca. 6 000 000 liter sprit.
1977 Det siste året spritproduksjonen foregikk hos Tofte Cellulosefabrikk.
1982 Fabrikken blir slått konkurs etter synkende markedspriser og ble i senere år kjøpt opp av Norske Skog.
1987 Tofte Industrier A/S blir notert på Oslo Børs.
2000 Fabrikken blir solgt til Södra Cell AB.
2005 Produksjonsrekord blir satt for fabrikken med 407 480 tonn.
2013 Virksomheten legges ned fra 23. august.

Fakta
Antall ansatte: ca. 300
Produserer: Kjemisk masse
Årskapasitet: 400 000 tonn
Plassjef: Christen Grønvold-Hansen

Eksterne lenker
 Om Södra Cell Tofte
 Omvisning på Södra Cell Tofte
 Södrakonsernets hjemmeside

Norske papirmasse- og celluloseprodusenter
Byggverk i Asker
Norsk industri